जयपुर। महिला सशक्तीकरण एवं समाज विकास में उनके योगदान का सम्मान करने के उद्देश्य से आयोजित किए जाने वाले ‘वीमन ऑफ द फ्यूचर अवॉर्ड 2018’ (वोटफा) के अवॉर्डीज को बॉलीवुड अभिनेत्री तब्बू सम्मानित करेंगी। 15 सितंबर 2018 को जयपुर में होने वाले भव्य समारोह में बॉलीवुड अभिनेत्री कुनिका सदानंद भी मौजूद रहेंगी। वोत्फा की ब्रांड ओनर स्वीटी सोनी ने बताया कि इस साल के अवॉर्डीज के नाम आयोजन समिति की ओर से घोषित कर दिए गए हैं। मुम्बई में हुए कार्यक्रम में वोटफा की मेन्टोर अभिनेत्री कुनिका सदानंद की उपस्थिति में एडवायजरी बोर्ड मैंबर्स ने चयनित अवॉर्डीज के नाम फाइनल किए। उल्लेखनीय है कि वीमन ऑफ द फ्यूचर अवॉर्ड समारोह 15 सितम्बर को जयपुर में होगा, जिसमें बॉलीवुड की कई जानी-मानी हस्तियां शिरकत करेंगी।